Diari Oficial de la Generalitat Valenciana


Sumari del DOGV 8560, del 31-05-2019 (2019/5575)

RESOLUCIÓ de 27 de maig de 2019, de la Direcció General de Funció Pública, per la qual s'adjudiquen destinacions a les persones participants en el concurs general número 68/2018, per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11, superior tècnic d'enginyeria de camins, canals i ports; A1-18, superior tècnic d'arquitectura; A2-08, superior de gestió en enginyeria tècnica en obres públiques, i A2-17, superior de gestió en arquitectura de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8560

Data del DOGV
:   31-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/5575


Data del document
:   27-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 27 de maig de 2019, de la Direcció General de Funció Pública, per la qual s'adjudiquen destinacions a les persones participants en el concurs general número 68/2018, per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11, superior tècnic d'enginyeria de camins, canals i ports; A1-18, superior tècnic d'arquitectura; A2-08, superior de gestió en enginyeria tècnica en obres públiques, i A2-17, superior de gestió en arquitectura de l'Administració de la Generalitat.  
 [2019/5575]  
  
Per Resolució de 17 d'octubre de 2018, de la Direcció General de Funció Pública, es va convocar el concurs general número 68/2018, per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11, superior tècnic d'enginyeria de camins, canals i ports; A1-18, superior tècnic d'arquitectura; A2-08, superior de gestió en enginyeria tècnica en obres públiques, i A2-17, superior de gestió en arquitectura de l'Administració de la Generalitat (DOGV 8406, 19.10.2018).  
  
Finalitzada l'avaluació dels mèrits del personal participant, i la resta de tràmits d'execució de la convocatòria, i una vegada revisades les al·legacions presentades en termini per les persones interessades, la comissió de valoració modifica la proposta d'adjudicació provisional i incorpora aquelles al·legacions que considera que han de ser estimades, i formula la proposta definitiva d'adjudicació d'acord amb el que s'ha previst en la base setena de la convocatòria esmentada.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i també per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, modificat per Decret 23/2019, de 22 de febrer, del Consell, resolc:  
  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general de provisió número 68/2018, per a la provisió de llocs de treball de caps de secció i de nivell 24, de naturalesa funcionarial d'Administració especial dels cossos i escales A1-11, superior tècnic d'enginyeria de camins, canals i ports; A1-18, superior tècnic d'arquitectura; A2-08, superior de gestió en enginyeria tècnica en obres públiques, i A2-17, superior de gestió en arquitectura de l'Administració de la Generalitat, i adjudicar amb destinació definitiva els llocs de treball indicats en l'annex I d'aquesta resolució. Es fa constar en relació amb l'annex I, que per raons tècniques la puntuació continguda en l'apartat 3.2.1 constitueix la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
En aquest concurs de provisió han participat 32 dones i 66 homes, i han sigut adjudicats 20 llocs de treball a dones i 40 a homes.  
  
  
Segon. Cessaments  
El personal que ocupa lloc de treball i ha obtingut destinació en aquest concurs cessarà d'ofici el dia 16 de juny de 2019.  
Igualment, cessarà d'ofici el 16 de juny de 2019 el personal que estiga ocupant un lloc de treball adjudicat en aquest concurs.  
No obstant això que s'ha disposat en l'apartat anterior, en el supòsit que la persona adjudicatària no s'incorpore al lloc, no es produirà el cessament del personal que l'ocupa, bé amb destinació provisional o nomenament interí.  
Les persones adjudicatàries d'aquest concurs, que van obtindre un altre lloc en un dels concursos següents: 69/18 del cos A1-18, superior tècnic d'arquitectura; 70/18 del cos A2-17, superior de gestió d'arquitectura; 71/18 del cos A1-11, superior tècnic d'enginyeria de camins, canals i ports, i 72/18 del cos A2-08, superior de gestió d'enginyeria tècnica d'obres públiques, d'acord amb les corresponents resolucions d'adjudicació de data 7 de maig de 2019 (DOGV 8548, 15.05.2019), concurrents amb la present convocatòria, hauran d'optar per un dels dos llocs adjudicats.  
Així mateix, el personal que haguera accedit al nomenament provisional per millora d'ocupació en aplicació del que es preveu en la disposició transitòria tercera del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, podrà optar per romandre en aquest nomenament o incorporar-se a la destinació adjudicada en el concurs.  
Les opcions hauran de comunicar-se al Servei de Provisió de Llocs a través del correu provisio\_vpjwv@tbz.dr, en el termini de 10 dies naturals des de la publicació d'aquesta resolució d'adjudicació, i s'entén per al supòsit de la millora d'ocupació que, si no presenta opció, trie la incorporació al lloc de treball obtingut en el concurs.  
  
  
Tercer. Preses de possessió  
L'acte de presa de possessió, al qual queda convocat tot el personal indicat en l'annex de la present resolució, tindrà lloc el 17 de juny de 2019, a les 09.00 hores, en les seus següents:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, Rambla Méndez Núñez, 41 (Torre Generalitat), 03560 Alacant.  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12372 Castelló de la Plana.  
c) Conselleria de Justícia, Administració Pública, Reformes Democràtiques i Llibertats Públiques, Ciutat Administrativa 9 d'Octubre, carrer de la Democràcia, 77, CA 90, torre 4, planta 5a, València (46770).  
Els efectes econòmics i administratius de la presa de possessió seran des del dia 17 de juny de 2019.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar-ne, si escau, qualsevol altre que consideren procedent.  
  
València, 27 de maig de 2019.- La directora general de Funció Pública: Eva María Coscollá Grau.